Роден е на полуостров Пелопонес в семейството на майка гъркиня и баща албанец със светското име Николаос ("Νικόλαος"). Замонашва се в Епидавър и приема монашеското име "Нифонт". Занимава се с калиграфия и преписване на ръкописи. Запознава се в Нарта с монаха Захарий, на когото става послушник. Двамата заминават за Албания, за да проповядват срещу унията със Западната църква. Прекарват известно време в Круя при Георги Кастриоти, а после, след падането на Константинопол в ръцете на османците, се установяват в манастира „Света Богородица“ в Охрид.